
Ministarstvo unutrašnjih poslova


		


                    			                                                                   04.02.2026. godine

U skladu sa odredbama člana 95 stav 2 Zakona o javnim nabavkama (“Službeni list Crne Gore”, broj 074/19, 003/23, 011/23), Komisija za sprovođenje postupka javne nabavke o b j a v lj u j e

POJAŠNJENJE broj 1

Tenderske dokumentacije broj 141/25 od 26.12.2025. godine, šifra postupka #103049, za otvoreni postupak javne nabavke za nabavku usluge razvoja softvera za Graničnu policiju i nabavka mobilnih čitača:

Na zahtjev za pojašnjenje tenderske dokumentacije zainteresovanog ponuđača:

Poštovani, U vezi sa projektnim zadatkom za izradu sistema MobileUP, molimo Vas za pojašnjenje obima osnovne funkcionalnosti aplikacije u odnosu na napredne funkcionalnosti koje zavise od nabavke licenciranih SDK modula. U projektnom zadatku, strana 7, navedeno je: "MobileUP aplikacija mora pružati funkcionalnosti evidencije i kontrole i BEZ SDK-ova, tj. mora omogućavati vršenje evidencije i kontrole i bez licenci za korišćenja komercijalnih SDK-ova, bez funkcionalnosti koje pružaju iste. Kontrole i evidencije bez licenci za komercijalne SDK-ova vršiće se uz: fotografisanje dokumenta bez OCR-a (ručni unos podataka), fotografisanje vozila bez ANPR-a (ručni unos tablice), ručni unos podataka ako MRZ nije dostupna, ručno evidentiranje bez eMRTD čipa." Istovremeno, na strani 8, navedeno je: "Eventualno licenciranje funkcionalnosti (skeniranje registarskih tablica, MRZ skeniranje, skeniranje dokumenata (očitavanje čipa - ICAO), skeniranje bar kodova, upoređivanje prstiju, upoređivanje lica i skeniranje otiska prsta) odnosi se isključivo na funkcionalnosti automatizovanog očitavanja" Molimo Vas da pojasnite: Da li se u osnovnu verziju aplikacije (bez SDK licenci) uključuju isključivo funkcionalnosti ručnog unosa podataka, fotografisanja dokumenata/vozila putem kamere uređaja i provjera u bazama podataka? Da li se funkcionalnosti automatizovanog očitavanja (OCR/MRZ, ANPR, NFC/eMRTD čitanje čipa, biometrijska verifikacija lica i otiska prsta) smatraju naknadnim proširenjima koja će biti implementirana nakon nabavke odgovarajućih SDK licenci? Da li se komponenta MobileUP-HWService (Device Integration Middleware) implementira u osnovnoj verziji ili tek u fazi integracije licenciranih SDK modula? Da li se u osnovnoj verziji podrazumijeva rad sa standardnim Android API-jima (kamera, GPS, lokalna baza podataka, NFC čitanje osnovno - ako je podržano uređajem), bez zavisnosti od eksternih komercijalnih SDK biblioteka? Odgovor na ova pitanja je neophodan za preciznu procjenu obima posla, vremenskog okvira i cijene implementacije osnovne verzije sistema u odnosu na kasniju nadogradnju naprednih funkcionalnosti. Hvala unaprijed na odgovoru..

Komisija za sprovođenje postupka javne nabavke daje sljedeći odgovor: 

U cilju otklanjanja eventualnih nedoumica, dajemo sljedeća pojašnjenja.


 

U vezi sa obimom osnovne funkcionalnosti aplikacije
Aplikacija MobileUP, zajedno sa komponentom MobileUP-HWService, mora biti u potpunosti razvijena i isporučena u skladu sa tehničkom specifikacijom, uključujući integraciju middleware SDK-a za automatizovano očitavanje i obradu podataka.
Navodi u projektnom zadatku koji se odnose na mogućnost rada sistema „bez SDK-ova“ ne znače da je predmet ove nabavke razvoj „osnovne“ verzije aplikacije bez integrisanih SDK modula, niti da su automatizovane funkcionalnosti predmet neke buduće, odvojene faze i to je jasno definisano projektnim zadatkom.
Predmet nabavke je:
- razvoj aplikacije i middleware sloja koji su tehnički projektovani da koriste SDK za automatizovane funkcionalnosti,
- uz obaveznu mogućnost graceful degradation, odnosno nastavka rada sistema u slučaju da pojedine licencirane funkcionalnosti nijesu aktivne.

Automatizovane funkcionalnosti i licenciranje
Kada je u pitanju razvoj aplikacije funkcionalnosti kao što su:
- OCR/MRZ očitavanje,
- ANPR/LPR očitavanje registarskih oznaka,
- čitanje eMRTD čipa (ICAO, NFC),
- biometrijska verifikacija lica i otiska prsta,
nisu opcioni dodaci niti naknadna proširenja sistema, već su sastavni dio traženog rješenja i moraju biti implementirane kroz odgovarajući SDK, u skladu sa tehničkom specifikacijom.
Licenciranje se odnosi isključivo na SDK i aktivaciju automatizovanog rada ovih funkcionalnosti, a ne na njihovu implementaciju. U slučaju da licence nijesu dostupne ili aktivne, sistem mora omogućiti:
- evidentiranje fotografija ili vozila putem kamere,
- ručni unos podataka,
- rad bez automatizovanog očitavanja i bez biometrijskog upoređivanja,
pri čemu aplikacija ostaje potpuno funkcionalna u smislu evidencije, kontrole i provjera u bazama podataka.
MobileUP-HWService komponenta
Komponenta MobileUP-HWService (Device Integration Middleware) je obavezni dio sistema i mora biti implementirana u okviru osnovne isporuke.

MobileUP-HWService:
- predstavlja ključni sloj sistema,
- obezbjeđuje apstrakciju rada sa hardverom i SDK-ovima,
- mora postojati i funkcionisati nezavisno od toga da li su pojedine licencirane funkcionalnosti aktivne.
Nije prihvatljivo rješenje u kojem bi se MobileUP-HWService razvijao tek u kasnijoj fazi ili samo u slučaju nabavke licenci.
Korišćenje standardnih Android API-ja
Standardni Android API-ji (kamera, GPS, lokalna baza, osnovni NFC pristup i slično) koriste se kao dopunski mehanizmi za omogućavanje rada sistema u režimu bez aktivnih licenci, ali ne predstavljaju osnovu arhitekture sistema.
Zaključak
[bookmark: _GoBack]Predmet ove javne nabavke je razvoj potpuno funkcionalnog sistema MobileUP sa integrisanim SDK-ovima, projektovanog tako da:
- koristi automatizovane funkcionalnosti kada su licence aktivne,
- nastavi rad u degradiranom režimu (ručni unos i evidencija) kada licence nijesu dostupne, bez izmjena aplikacije, arhitekture ili poslovne logike.

